On see sport?
No vaadake!
On see kunst?
Elustiil?
Näe, Joshy, meid filmitakse.
Oleme otse eetris.
Uus hooaeg, aasta 2021. - Las käia.
32 MEEST
17 NAIST
SURFARID
Olen Stephanie Gilmore. - John Florence.
Filipe Toledo. - Tatiana Weston-Webb.
Kanoa Igarashi. - Johanne Defay.
Gabriel Medina. - Kelly Slater.
11-kordne maailmameister.
Tyler Wright kihutab lainel.
Ítalol on vajalik kiirus.
See hooaeg on kõige suurem talentide kokkutulek
spordiala ajaloos.
Ja kõik tahavad võita.
Gilmore, pööre laine ülaosas.
Johanne Defay vastab.
Igaüks saab ükskõik kellest jagu.
Vaadake!
Selle alaga tegelejaid peetakse hipideks.
Ei, oleme võidujanulised sitapead.
9 ETAPPI ÜLE KOGU MAAILMA
Iga duell 30 minutit,
võisteldakse kahekaupa.
Elagu Medina!
Ja punktide kogumiseks on erinevaid viise.
Medina kerkib taevasse.
Hüpped.
Otse barrel'isse.
Toru ehk barrel.
Morgan vajab õnnestumist.
Või carve, lõikav pööre.
Kõrgele harjale.
Püha issand!
1 MEESSOOST 1 NAISSOOST
TŠEMPION
Kui sul ei vea…
Sisestame punktid.
…tuleb emotsioonidega hakkama saada.
Üks viga ja teised tüdrukud haistavad verd.
See on nii masendav.
Lihtsam on eksida kui midagi õigesti teha.
Võistlus katkestati pärast hairünnakut.
Pinge on tohutu. Sponsorite, perekonna ja sõprade poolt.
Surfi tõusud ja mõõnad, eks?
Võistlejad on kõigis elu aspektides viimse piirini viidud.
Laine avaneb Mikey Wrightile…
Unistades Pipeline'ist
…piiksub. - Ah tõesti?
KAHEKORDNE MAAILMAMEISTER
Mikey vaid.
Halloo?
Tere, Tyler.
HELISTAB MIKEY WRIGHT
Tšau, Michael. Mis teed?
Noh, ma…
Kuidas aju elab?
Jah, sellel pole viga.
Mu vend läks suurte lainetega kaklema ja kaotas.
Kas sa… Kuidas taastusravi edeneb?
Jah, päris hästi.
Näeme pühapäeval, sööme koos õhtust või midagi.
Küünarnukki tuli õmmelda, jalalaba närvid said viga.
Nagu: „Sul polnud vaja seda teha.“
Kallis oled. Tšau.
Vabandust.
Wrightid on karmid tüübid, mis?
Ei, kohutavad. Me mõjume üksteisele kohutavalt.
Ja see on miski, mis mulle tegelikult ei meeldi.
Et inimesed ütlevad: „Oh, te olete nii vintsked.“
Tahan öelda: „Ole vait. Lollid oleme hoopis.“
Nagu, tõsiselt ka, me ei mõju üksteisele hästi.
WSL-I SURFAR
Tihti räägime lihtsalt Wrightidest…
WSL-I SURFAR
…aga nad on täiesti erinevad inimesed.
SURFIAJAKIRJANIK
Mäletan Tyler Wrighti võistluspaikadest,
ta oli 14- või 15-aastane.
Lihtsalt äärmiselt süütu kooliplika, kes oli juhtumisi ka tohutult andekas.
Tyler Wrighti puhul tuleb mõista,
et ta on täiskasvanuks saanud profisurfi maailmas.
Areng jääb vist natuke toppama.
Tegid laua katki?
Jah. Kukkusin lainelt maha, tagant tuli uus laine.
Ma ei olnud surfilaua pealgi.
Tore, et enda eest ikka hoolitsed.
Ma kasvasin keset surfi.
See on kollaseks läinud. Terve esikülg on kollane. Küll paraneb.
Isa mõtles, et teeb kõigist lastest surfisõltlased,
tema elu on siis palju lihtsam.
Me õpime ütlema: „Valus on küll…“
„…aga pole viga.“
Mölakas oled.
Olin mingi 14-aastane, kui väga tähtsa võistluse võitsin.
Võin makaronivormi teha, kui soovid. Ma olen üsna andekas.
Ja ma ei küsinud, kas võin
ka maailmameistriks tulla. See oli aja küsimus.
NELI AASTAT TAGASI
Sel ajal olin ma relv. Nagu, väga hea sportlane.
2016. aasta maailmameister. Tyler Wrighti esimene võit.
Olin siis vist liiga noor, et öelda välja:
„Jah, just seda ma teha tahangi.“
Aga teadsin, et teen seda väga hästi.
Tyler Wright on võitnud kaks aastat järjest
ja on 2017. aasta maailmameister.
Ta oli maailmameister, nii mitmes mõttes oma parimates aastates.
VÕISTLUSE PEAKORRALDAJA
Siis kadus ta umbes kaheks ja pooleks aastaks.
GERRINGONG AUSTRAALIA
Pärast kaht järjestikust tiitlit on Tyler Wright loobunud…
JUULI 2018
…Corona Openist haiguse tõttu.
Jõudsin võistlusele, enesetunne oli kehv.
Läksin haiglasse.
Seal ei osatud öelda, mis mul viga oli,
kohale kutsuti nakkushaiguste ekspert.
Ja nad leidsid põhimõtteliselt kõike.
A-tüübi gripp, bronhiit, kopsupõletik, vedelik südame ümber
ja „viirusejärgne sündroom“,
mis tähendab põhimõtteliselt seda, et asi on puhta perses.
Oled arstide jälgimise all, ilma ühegi vastuseta.
Ma võitlesin poolteist aastat oma elu eest.
Ta oli kohutavas seisus.
Tema majast lahkudes…
TYLERI EMA
Lahkud nuttes, aga seal ei tohtinud midagi öelda. See oli õudne.
Tagasi tulla, ennast kuidagi taas vormi saada…
See sööb närve ja tekitab ärevust. Kahtled igal sammul.
Olen sellega väga rahul.
Kannalt varvastele tõustes kukkusid sa viimati pikali.
Hästi. Võimas. - Nii et luban sul vette minna.
Jah! Olen valmis.
TYLERI ESIMENE LAINE PÄRAST DIAGNOOSI
Hei!
See oli lihtsalt imeilus.
Ta on teel tagasi oma unistuste poole.
USA VAIKNE OOKEAN
HAWAII - OAHU HONOLUA LAHT, MAUI
Imekaunis Honolua laht.
Maailma Surfiliiga hooaja avaetapp.
TÄNAPÄEV
Need kaljud on täitnud ja purustanud palju unistusi.
NAISTE MAAILMAKARIKAS ETAPP 1/9
Siit algab tee Maailma Surfiliiga finaalidesse.
Tere tulemast, Maui Pro toob teieni Roxy.
Koos maailmakarikavõistlustega
naaseb ka Tyler Wright.
Oh issand.
Ega teil juhuslikult kruvi pole?
Uim ei lähe lõpuni sisse.
Paigaldad neid esimest korda?
Appi! Näen õudselt ebaprofessionaalne välja.
Alustame siin Mauil naistega.
Pärast seda suundume meeste võistluseks Oahu põhjakaldale.
Räägime sellest, mida siiani näinud oleme. Kohal on maailma parimad.
Maailma praegune esinumber Carissa Moore
saab 2021. aasta maailmakarikahooaja esimesest eelsõidust edasi.
Just sellepärast ongi ta maailmakarika kardetuim konkurent.
Igal aastal võistleb maailmameistritiitli eest käputäis naisi.
Naiste arvestuses enim tiitleid võitnud surfar.
Stephanie Gilmore, üks aegade parimaid.
Stephil on seitse tiitlit, Carissal neli, Tyleril kaks.
Nad on üle kümne aasta valitsenud.
ENDINE WSL-I SURFAR
Me kõik teame, et Stephi huvitab vaid üks asi: võit.
Sellega seitsmekordsel meistril siiani probleeme olnud pole.
Tyler on näidanud, et suudab
konkureerida Carissa ja Stephiga nende parimas vormis.
Tal on seljataga raske katsumus, nii füüsiliselt kui ka psüühiliselt.
Kui sa konkureerid maailma parimatega, ükskõik millisel spordialal,
kipuvad oskused kaduma,
kui sa kogu aeg kõrgeimal tasemel ei võistle.
1. RAUND
Tyler Wright versus Johanne Defay. Kumb on parem?
Jäänud veel minut ja 25 sekundit.
Tyleri jaoks on suurim väljakutse oskuste taasleidmine.
Ees on võrratu aasta.
Ja see algab Tyler Wrighti jaoks nüüd.
Läheb lahti. Viis, neli, kolm…
Ta pannakse tõsiselt proovile.
…kaks, üks.
Läheb lahti.
Tyler Wright laskub lainele.
Kohtunike ülesanne…
KOHTUNIKE RUUM
…on äärmiselt subjektiivne ja loominguline tegevus
objektiivsetesse raamidesse suruda.
Haarab lauast, imeilus carve.
Võistluse ajal kestab üks duell 30-35 minutit.
ENDINE PEAKOHTUNIK
Võid püüda nii mitu lainet, kui tahad, kuid oluline on kvaliteet.
No nii. Johanne Defay. Imeilus laine.
Kohtunikud jälgivad kiirust…
Johanne Defay vastus on täpselt sama muljet avaldav.
…jõulisust, hoogu, oskust sõitu kontrollida.
Ta sõidab serva peal, näitab meile surfilaua roosat põhja.
Eriti hindavad nad uuenduslikke ja progressiivseid pöördeid.
7,83 Johanne Defayle. Vääriline vastus.
Neid hinnatakse kümne palli süsteemis,
lõpliku punktisumma määravad surfari kaks parimat tulemust.
Tyler Wright asub kohe asja juurde. Imeilus pööre laine ülaosas.
Ta püüab lõpetada, kuid kukub.
Tyler Wright saab 6,83.
Õnnestunud lõpuga oleks tulemus ilmselt suurepärane olnud.
Johanne Defayl on vaja koguda vaid kuus punkti.
Selliste pööretega kogubki. - Ma ei tea, kumb võidab,
sest mõlemad daamid on laitmatud.
Mõlemad surfarid olid väga tugevad.
Siin tuleb usaldada kohtunikke ja nende asjatundlikkust.
Ja tulemus on…
LÕPLIK PUNKTISUMMA
…ülimalt tasavägine. Tyler Wright läheb edasi.
Viimased aastad olid väga rasked, naasmine nõudis palju vaeva.
Inimesed küsivad tihti: „Kas kartsid, et ei saagi enam surfata?“
Mina: „Ei, kartsin, et ei saa enam kunagi normaalselt elada, püstigi tõusta.“
Ja ma tajun endas vastupidavust, mida ma enam kunagi kogeda ei lootnud.
Naasmine on õnnestunud alles siis, kui ta karika pea kohale tõstab.
Tyler Wright pääseb veerandfinaali.
Ta on Stephanie Gilmore'ile vääriline vastane.
Jah!
Harry. Sa ei ole paljas, ega? - Ei.
SEITSMEKORDNE MAAILMAMEISTER
Noh, pean minema…
Olen Stephanie Gilmore, seitsmekordne maailmameister.
Oled sa aegade parim surfar?
Ei, selleks vajan ma veel ühte tiitlit.
Tahan kaheksanda tiitli võita, see on mu peamine eesmärk.
Selleks ma siin olengi, niisama tiksumine mulle huvi ei paku.
Võidurõõm tekitab sõltuvust.
Mu esimesed mälestused lainel sõitmisest…
Armastasin seda, sest olin 12-aastane…
STEPHANIE POISS-SÕBER
…ja tahtsin saada maailma parimaks.
Arvasin alati, et kõik tahtsidki olla maailma parimad,
ükskõik milles, kui nad väiksed olid. Aga olen nüüd mõistnud, et nii see ei ole.
Ta oli 17-aastane ja lihtsalt hämmastav.
Ta on osalenud maailmakarikal 14 hooaega.
Uus maailmameister Stephanie Gilmore!
Jumaldan võistlemist, see on nii hea väljakutse.
Olen seda üsna kaua teinud,
aga sellest ei tüdine. Vees on nii lahe.
VEERANDFINAAL
Tyler Wright, Stephanie Gilmore.
Kahe peale kokku on neil üheksa meistritiitlit.
Titaanide heitlus.
Steph on spordiala viimastel aastatel valitsenud.
Mina olen kaks ja pool aastat eemal olnud.
Ta on võitnud seitse tiitlit. Ma ei tea, kuidas.
Seda on kuradi palju.
Võistlemist ma lihtsalt jumaldan.
Selle alaga tegelejaid peetakse hipideks.
Ei, oleme võidujanulised sitapead.
Stephanie Gilmore versus Tyler Wright.
Alustame. Selle laine võtab Steph.
Ta jäi hilja peale.
Tyler Wrighti vastu võisteldes ta seda küll ei tahtnud.
Ja Tyler Wright.
Juhtima läheb Tyler Wright.
Tema tulemus on 8,33.
Gilmore'i avakatse 2,67.
Seitsmekordsel maailmameistril on selg juba vastu seina.
Nad on nii palju võistelnud, et tunnevad üksteist läbi ja lõhki.
Tyler Wright kihutab lainel.
Ta juhib Stephanie Gilmore'i ees.
Juhtima minemiseks on Gilmore'il vaja saada 4,87 punkti.
Aega on jäänud viis ja pool minutit.
Tundub, et Steph Gilmore võib veerandfinaali juhtima minna.
Steph Gilmore'i tulemused.
Sellest piisab, et Gilmore juhtima läheks.
Tahan meistritiitleid võita.
Nii, et mu tervis ja heaolu ei kannata.
Ma ei tulnud siia enam nalja tegema. Tulin, et oma töö ära teha.
Ja ma teen seda. Ma võidan.
Tyler Wright otsib barrel'it.
Ta leiab selle.
Veel üks hoogne carve.
Tyler Wright on latti kõrgemale tõstnud.
See oli uskumatu.
Mul oli kananahk ihul.
Kümme! Tyler Wright teenib kümne!
Kohtunikud on andnud Tylerile kümme punkti.
Võrratu on näha Tyler Wrighti naasmas.
Kümme. - Täna viimast korda.
Päevi tuleb veel.
Võimas, Tyler. - Aitäh, sõbrad.
Hästi tehtud.
Head päeva. - Viimane laine oli nii võimas.
Võrratu surf, Tyler. - Aitäh sulle.
Mida sa siis ootasid?
See on võrratu. Tere tulemast tagasi.
Comeback'e vaadates mõtled, nagu:
ta ei võlgne maailmale ju midagi.
Ta võib rahus purjed heisata ja minema seilata,
aga jääb ikka üheks parimaks läbi aegade.
Ent Tyleri puhul oleme me palju rääkinud sellest,
et mida rohkem etappe ta võidab, seda parem platvorm tal on,
rääkimaks asjadest, mis talle olulised on.
Valmis. - Liigume?
Sport on hea koht, kus midagi muuta.
Jah.
Minu arust on tõelise võrdõiguslikkuseni veel pikk tee minna.
Su töö sai tehtud, räägime nüüd töövälisest ajast.
Surf on seksistlik.
Vaadake turundust, konkurentsi, investeeringuid.
Need asjad lihtsalt kuhjuvad.
Naised mõtlevad: „Ei, me polnud tõesti surfi algusaegadega seotud.“
Alati on domineerinud mehed.
Vaadates seksismi surfimaailmas…
LOL.
…võtame esimese etapi.
Poisid on Pipeline'is, naised Mauil.
Mõlemad kohad on võrratud,
aga siiani ei ole naisi Pipe'i lubatud.
Lapsepõlves oli Pipeline minu jaoks müütiline.
Mu sõbra seinal oli plakat.
Ja ma mäletan, et vahtisin neid laineid aastaid.
Mõtlesin: „Kuidas mehed sellisel lainel sõita julgevad? Nii hirmus!“
Surfasin siin esimest korda 12-aastaselt.
Laine tõstis mu üles ja virutas…
11X MAAILMAMEISTER
…koos lauaga selg ees vastu riffi.
Hetkeks näis, et ma ei tõusegi enam pinnale. Laine hoiab mind igavesti lõksus.
See ongi surf.
Sellega kaasneb hirm ja oht, mis meid samas ka köidab.
Pipeline on legendaarne oma kuju ja intensiivsuse poolest.
Nendele lainetele ujumine ja neil sõitmine on kohutavalt ohtlik.
Hommikul tõmbas keegi õla paigast.
Kui sa siin õla paigast tõmbad,
jääd laine alla lõksu.
Ja veel paar lainet pühivad sinust üle.
Võid tõsiselt viga saada.
Mõned mu sõbrad on põhimõtteliselt skalpeeritud.
Siin on palju inimesi hukka saanud. Üks me sõber hukkus siin 10-12 aasta eest.
Lõpuks leiti ta siitsamast mu maja eest.
Ei, see on raske väljakutse.
Pipeline ei ole kunagi lihtne.
Issand, vaata seda lainet. - Teen varsti sama.
Vaadake seda lainet.
Oh issand!
Ivan, mine vette. - Püha issand! Kes see oli?
Ei tea, aga see oli võimas.
Siin põhjakaldal keerleb kõik ümber surfi.
Terve me linnake ongi selleks siia tekkinud, siin surfavad kõik.
Olen John Florence.
KAHEKORDNE MAAILMAMEISTER
Profisurfar, kahekordne maailmameister.
Läheb lahti, Ivan. Me peame minema.
Sündisin ja kasvasin siin, olen neid laineid terve elu jälginud.
Kui laine oli hea, läksime kooli,
mõeldes, nagu, vaata… Vaata rannapargist, kuidas laine on.
RONNIE BURNSI PUU
Ohkad: „Võrratud lained. Pagan, ja ma pean kooli minema.“
Su emal olid ilmselt närvid krussis.
Jah, mu ema… Närvid tal vist krussis ei olnud,
sest just tema… Ta käib siin siiani surfamas.
Nad kasvasid siinsamas.
Nii et viisin nad vette, kui nad olid mingi kahe nädala vanused.
JOHN JOHNI EMA
Veetsime rannas väga palju aega ja ta õppis surfama.
Ning oli selles varsti päris hea.
Kui ta oli kaheksane,
meeldis kõigile meestele poisil silma peal hoida,
et temaga midagi ei juhtuks, aga samas
ka näha, et ta ei kartnud üldse ja oli läbinisti enesekindel.
Aja jooksul lihvid oskusi ja püüad rohkem laineid.
Ja äkki mõtled: „Olgu, täna püüan õige suure.“
Ja see tunne, kui võtad esimest korda paar suuremat lainet. Oled, nagu…
„Olgu, nüüd. Selle laine ma võtan.“
Süda peksab metsikult. Ujud ühe laine juurde, aga loobud
ja istud seal, nagu… „Oleksin peaaegu läinud.“
Lõpuks võtad ennast kokku ja lähed järgmisele lainele.
Sa lihtsalt otsustad niimoodi.
John John Florence sõidab Pipeline'i hiiglasesse.
Ja on väljas!
Pipe Mastersi võitmine oleks mulle väga oluline.
John John Florence jahib ikka Pipe Mastersi võitu.
2013. aastal jäi ta Kelly järel teiseks.
Aplaus Kelly Slaterile!
Ja vaid paari aasta eest jäi ta Jeremy Florese järel taas teiseks.
Ta jäi alla nii mulle kui ka Jeremyle.
„Poisid, olin nii lähedal.
Karikas oli suisa käeulatuses.“
Paljude spordialade puhul on näha, et koduväljakul võisteldes
on pinge suurem.
Lained peaksid sellele tüübile sobima.
Ja tundub, et mis iganes põhjusel saab see pinge neist võitu.
Toimub midagi, kus sa… Kui sa nii hirmsasti võita tahad,
unustad hetke nautida. - No nii.
Siis on pinge õudne.
Tunned, et sa pead sulle pandud lootused täitma.
MEESTE MAAILMAKARIKAS ETAPP 1/9
Tere tulemast ühte ja ainsasse Pipeline'i.
Ühtegi teist lainet ei ole võimalik võrrelda Billabong Pipe Mastersiga.
Tähelepanu, surfarid! Kõik surfarid peavad alalt lahkuma.
Aitäh teile. Teeme ala tühjaks.
Milline finaalidepäev meid ees ootab!
Oleme terve hommiku jooksul näinud vaid fantastilist surfi.
Gabriel Medina on hoos.
Ítalo Ferreira langeb välja. Ta sai kerge vigastuse.
Järgmiseks tulisel duellil kaks maailmameistrit,
John John Florence ja Kelly Slater.
Pipe'i-sugustes kohtades on teadmised kohalikest oludest väga tähtsad.
Aga samas oleneb kõik sellest, kes…
kes saab parimad lained, parima rütmi.
John John Florence, kahekordne maailmameister.
Kelly Slater koguni 11-kordne.
Kelly Slater ja Pipeline…
Tal on selle paigaga väga eriline suhe. Me kõik oleme seda näinud.
Ta on üks hirmsamaid konkurente, kellega duelli pidada.
Teda tuleb tõsiselt võtta.
Kelly on kõigi aegade parim ja jääb selleks igavesti.
Ta võitis esimese maailmameistritiitli 1992. aastal.
Minu sünniaastal.
Ta on kõike kogenud. Tema kogemuste pagas on meeletu.
Võistelda temaga kõrgeimal tasemel, mis meie spordialal
üldse võimalik on, 28 aastat hiljem…
Ta on juba kolme põlvkonna vältel kõigile ära teinud.
John Johniga võisteldes
tahan talle muidugi säru teha. Miks ma muidu siin olen?
Kui ma teda nooruses siin Pipe'is võitmas nägin…
Ta oli kangelane, tõeline ikoon.
Nüüd näen teda lihtsalt konkurendina. Tahan teda võita.
Alustame stardiloendust.
Viis…
Hetkel on lainetus väga tugev.
Neli.
Hakkame nägema suuri kaheksakujulisi S-pöördeid.
Kolm.
Kuid kohtunikud ootavad võimsat surfi võimsatel lainetel.
Kaks.
Siis on punktid head.
Üks.
POOLFINAAL
Kelly Slater ja John John Florence võistlevad koha eest finaalis.
Slater suundub barrel'isse ja väljub sealt.
John John laskub barrel'isse.
Pritsmed lendavad ja John John väljub.
Muidugi sõidavad kõik suurepäraselt,
aga peame mõtlema,
kas nad on mingil hetkel ka erakordsed.
KOHTUNIKE RUUM
Enam kui üheksa punkti andmiseks peame ilmselt analüüsima just neid asju.
Punktid mustale: 9,33. Punasele 9,23. Must, sina juhid.
Minu jaoks on võistlustel kõige olulisem suhtumine.
Olen pigem introvert
ja mulle meeldib, et mul on võistluse ajal võimalus
kõik muu blokeerida ja oma väiksesse maailma minna.
Ma lihtsalt surfan.
John John tahab seda.
Õnnestunud väljasõit John John Florence'ilt.
Slater läheneb laine tagant.
Liiga hilja. Kelly ei jõua välja.
Vaatame, mida John John mõtleb.
Välgukiirusel läbi barrel'i.
Ja ta väljub.
John John Florence esineb võimsalt
ja teeb Slateri elu väga keeruliseks.
Jah, Slater on ärevil.
Must vajab 9,83 punkti. Üks minut veel.
Ta alustab.
Ta sõidab läbi barrel'i, see on õige pikk.
Kas ta jõuab välja?
Selge võit John John Florence'ile.
Finaalis lähevad kokku Gabe Medina ja John John Florence.
John John Florence versus Gabriel Medina. Kes võidab Pipe Mastersi?
8.-20. DETSEMBER 2020
HONOLUA LAHT MAUI, HAWAII
Oleme otse eetris Maui saarelt.
NAISTE MAAILMAKARIKAS ETAPP 1/9
Meid ootab tegus päev, olud on eeskujulikud.
Naiste surfivõistlus
on katkestatud, kuna hommikul ründas hobisurfarit hai.
Maui Pro pidi täna algama,
kuid jäeti pärast surmaga lõppenud hairünnakut ära.
WSL-I PRESIDENT
TELEFONIL JESSI MILEY-DYER, VÕISTLUSE PEAKORRALDAJA
Tere. Mis toimub?
Toimus hairünnak.
Inimene lamab surnult rannas.
Olgu. Kus see toimus? Kui kaugel lahest?
Lahes toimuski.
Selge.
Saan aru, et mees, keda rünnati, oli väga ranna lähedal.
Umbes kuue meetri kaugusel.
See on ürgne hirm, millega surfarid hakkama saama peavad.
Ainus kindel lahendus: ära mine vette.
Hairünnakud rabavad meid päris korralikult.
Emotsionaalne stress ja trauma, mida see surfaritele põhjustab,
eriti just võistluse ajal,
kuna oleksime pidanud ju vees olema…
Ilmselt raputas see kõiki.
Olen juba näinud nutvaid inimesi.
Kõik on endast väljas ja nõuavad mult lahendusi.
Esiteks…
Kas lepime kokku, et jätame ülejäänud võistluse Honolua lahes ära?
Ja kui lepime,
siis kas tahate Pipe'is lõpetada?
Jah. Arvan, et Pipe'is edasi võistlemine oleks väga huvitav idee.
Võiksime kõik naised kokku kutsuda.
WSL-I KORRALDUSTIIM
Kutsun nad kokku,
sest Pipe on ju… No see on ju Pipe.
See on väga ohtlik laine, nii et…
Hirm on kõige suurem probleem,
mis võistluse läbiviimist Pipe'is takistaks.
Minna naiste juurde ja öelda:
„Kuulge, need lained, mida me lapsepõlvest saati jälginud oleme…“
Need on maailmas kõige ohtlikumad,
kohal on maailma paremik.
Aga seda neile pakkuda on päris raske.
Te kõik teate, et täna hommikul toimus hairünnak.
Inimene hukkus.
Peaksime vist keskenduma sellele, kuidas ennast mugavalt tunda,
kui juhtunud on midagi nii hirmsat.
Oleme mõelnud, et võiksime jätkata võistlust Pipe'is.
Võistluse lõpetamine Pipe'is oleks naistesurfi jaoks pöördeline hetk.
Ma pole ilmateadet vaadanud, aga kui see korras on
ja meil on selline võimalus… - Jah.
Mulle tundub, et peaksime võimalust kasutama.
Teadsin, et see on karm,
kuid ma usun naistesse, kes maailmakarikal võistlevad.
Ja kui me praegu kohale ei lähe, jääme ilma suurepärasest võimalusest.
See hetk läheks naistesurfi ajalukku.
Aga samal ajal… No kurat, me räägime ju Pipe'ist.
RIP CURLI MAJA
WSL-I UUSTULNUK
Nii ebatõenäoline õnnetus.
Mõnel teisel päeval oleks see võinud olla üks meist.
Ei tundu üldse, et see võiks olla koht, kus hai mind rünnata võib.
Tüdrukud on Pipe'is.
Äge. - Täiesti pöörane!
Tyler tuleb tagasi ja kolib ülemise korruse tühja tuppa.
Jajah. - Parimasse tuppa.
Parimasse.
Anna andeks, sõbrake. - Pole viga, ma ei tahtnudki seda.
Tyler on hetkel olulisem.
AINULT ELANIKELE
Lahe. Olen elevil.
Tunnen end hästi kõigil laudadel, mis meil Mauil olid.
Jah. Mõtleme, mida sul vaja on.
SURFILAUAMEISTER
„Laine on nii suur ja selline. Valin sellise laua.“
Võtsin haiguse ajal alla 16-18 kilo.
Laud peab vastama kaalule.
Kas peaksime vaatama 174 cm?
Kuna sa nii väike oled, tasuks seda ilmselt proovida küll.
Vaadates laineid, mis on nii ohtlikud kui Pipe'is,
pean mõtlema, kuidas olla täpsem,
muidu võin tõsiselt haiget saada.
Olgu, peaksin siis vist tööle hakkama.
Töö ootab. - Jah, sa…
Olen sillas. - Tore.
Koostöö Tyleriga, ja John Johniga on sama lugu…
Laudade kohta…
PYZELI SURFITARBED
…ei anna nad tihti tehnilist tagasisidet, vaid pigem tunnetuslikku.
Eriti Johni puhul.
Minu tööstiil on arenenud koos tema surfistiiliga.
Need on tõesti läbi põimunud, sest ta on kogu elu mu laudadega sõitnud.
Algavad Pipe Mastersi finaalid.
John John Florence ja tema igavene rivaal Gabriel Medina.
Nad tulid sarja uustulnukatena samal ajal.
Mõlemal on kaks tiitlit ja nad võitlevad kolmanda eest.
KAHEKORDNE MAAILMAMEISTER
Gabi ja Johni puhul on õhus elektrit.
Nad tahavad üksteist üle kõige võita.
Nad on nagu tuli ja vesi.
Üks läheb lihtsalt vooluga kaasa, teine on aga plahvatusohtlik.
John John on täiuslik surfar.
Väga tagasihoidlik, hoiab omaette.
Medina on kohutavalt osav.
Kui tahad tulla maailmameistriks, on kõige hirmsam konkurent just tema.
Brasiiliast tuleb praegu nii palju võrratuid surfareid.
Nad on kohutavalt kiired ja motiveeritud ning tahavad üle kõige võita.
Tundus, et Gabe oli missioonil.
Gabe Medina võidab Pipe Mastersi
ja teise maailmameistritiitli.
Ta on lihtsalt tõeline loom.
Medinal on juba üks Pipe'i võit,
Johni arust on lõpuks tema kord.
Uskumatu, et ta siin veel võitnud pole.
ETAPI FINAAL
Vaadates seda, kuidas John John ja Gabriel võistlevad…
Erinevamaid stiile vist enam olla ei saakski.
Alustame. Viis, neli, kolm, kaks, üks.
Gabriel Medina võtab esimese laine.
Suur avatud barrel. Medina saab esimesed punktid.
Tundub, et John võttis finaali esimese laine.
Oh ei! - Ta jääb alla.
Gabriel Medina 4,43.
Johni jaoks pole finaalis midagi lohutavat.
5,57. John läheb juhtima.
Florence varitseb saaki.
Lainele laskumise kiirus oli lihtsalt uskumatu.
Ta sööstis sõjakalt barrel'isse.
Musta lõpp parem, punasel on ilmselt duelli kaks parimat pööret.
John Florence'i eelmine laine saab 5,57 punkti.
John läheb juhtima.
Milline muutus! - John John on hoos.
John laine tagant.
Ta sõidab ikka veel barrel'is ja väljub nüüd.
Kuidas ometi? Ta on võlur!
Jäänud on veel 52 sekundit.
Gabriel Medina liigub. Kas ta suudab lõpuni sõita?
Ei suuda!
Asi on ametlik.
John John Florence võidab oma esimese Pipe Mastersi karika.
Püha issand!
Tead, kui kaua ta sellest unistanud on?
Su nimi sellel karikal
on üks selle spordiala suurimaid saavutusi.
Olin finaaliga väga rahul,
sest tavaliselt püüab Gabriel palju laineid,
saab hea rütmi sisse ja võidabki lõpuks.
Täna suutsin ma seda muuta, selle enda kasuks tööle panna.
John on Pipe Mastersi võidu Hawaiile tagasi toonud.
Võit oli väga magus, tohutu kergendus.
50. BILLABONG PIPE MASTERS
Tore on võita kodus, pere keskel.
Jah, olen ta üle väga uhke.
Ausalt öeldes tundus, et see oli tema saatus.
John, palju õnne, ilmselt on see esimene võit paljudest. Tubli töö.
Nad on uusi kalu ja värke lisanud.
Palju uhkem kohe. - Kenad kalad. Kilpkonn ka.
Mees, sa võitsid just Pipe Mastersi.
Lahe jah.
Võid selle nimekirjast maha tõmmata.
Jah.
Nüüd. - Liiga hilja.
Pipe'i lained on lihtsalt väga riskantsed.
Isiklikult, indiviidina… Ei, ma ei tahaks Pipe'is surfata.
See on väga hirmus. Mõned sõbrad on seal raskelt viga saanud.
Hea, et ma praegu vette minema ei pea.
See seal.
Emana võistlusi telerist vaadates jälgin ma alati laineid.
Kui laine on suur ja kellelegi vastu pead laksab, oled…
„Tuli ta pinnale?“
Ja siis lihtsalt ootad.
Ja muretsed.
Ja oled endast väljas, sest see riff ei andesta midagi.
Hindad lainet ja siis, nagu… Paned täie rauaga, täie hooga.
TYLERI PIPELINE'I TREENER
Kui oled sees, oled sees. Nii on.
Jah, see võib pea otsast rebida.
ETAPI FINAAL
Ülitähtis Maui Pro finaal Pipeline'is.
Tyler Wright versus Carissa Moore.
Carissa pühendumus spordialale ja oskuste lihvimisele… Talle pole vastast.
Ka Carissa on Hawaiilt pärit. John Johniga on põhimõtteliselt sama lugu.
Pipeline'i võit on nende saatus.
See läheb ajalooraamatutesse.
Alustab Tyler Wright.
Issand. - Jäi ta terveks?
See oli õudne.
See on päris hirmus, eks? Sest vesi on nii madal.
Persse! - Ei, ta on terve.
Punase esimesed punktid 1,93.
Carissa Moore võtab laine.
Laine vajub ta kohal kokku.
Lained on mõlemad naised pikali löönud.
1,93 ja 1,83. Ülimalt tasavägine seis.
Tyler Wright vaatab seda lainet.
Kuradi äge.
Punane, oled 5,17 punktiga esimene.
Siin on Carissa Moore.
Ta kukub kõrgelt ja pühitakse laualt.
Ookean muutus.
Algas tugev vihmasadu.
Olud olid kohutavad, ma ei näinud midagi.
Pidin sõidu pooleli jätma.
Kõik sõltub Carissa Moore'ist.
Carissa Moore'il on 7,23 punkti.
Ta läheb juhtima, Tyler on hädas.
Korralik laine Tyler Wrightile, 30 sekundit.
Kas Carissa Moore võtab tagumise? Ta läheb.
Ja punase punktid. 3,17. Ta läheb taas juhtima.
Kümme sekundit.
Veel üks võimalus?
Viis, neli, kolm, kaks, üks.
Ta ei jõua. - Carissa aeg sai otsa.
Tyler Wright võitis Pipeline'is.
Seda tuleb hinnata.
Jah!
Palju õnne. - Me tegime head tööd.
Olgu. Hea töö, tiim.
Töö tehtud. - Tubli.
Täna on tähtis päev naistesurfi ajaloos.
Tyleri võit Pipeline'is…
Algas uus ajastu. Profisurfi jaoks
ja naissurfarite jaoks. Kindel see.
Järgmiste põlvkondade noored naised
ei pea ennast Pipe'is ette kujutama.
Nad näevad, et on sinna jõudnud. Mina esindan neid.
Ja ma arvan, et kõik, mis selleni viib, on võrratu.
WSL-I MAAILMAKARIKAVÕISTLUSTE GRAAFIKUT
ON NÜÜD AMETLIKULT MUUDETUD. NAISED VÕISTLEVAD
PIPELINE'IS MEESTE KÕRVAL.
JÄRGMISES OSAS
Gabist ja Ítalost suuremaid rivaale ei ole.
Nad on maailmas parimad
ega hoia end tagasi.
Kokkuvõttes tahavad kõik võita.
Raske on.
SELLEL HOOAJAL
Maailmameistri tiitel on kõige tähtsam.
Mäng algas.
Mul on palju kaalul.
Ma pean võitma.
Eesmärk on ajalukku jõuda,
saada legendiks.
Läks!
Tõlkinud Triin Jürimaa